เชียงใหม่เร่งกลบข่าวลือพท.ก่อการร้าย
ศูนย์ข่าวภาคเหนือ -12 เม.ย.2548ตำรวจท่องเที่ยวเชียงใหม่พาอาสาสมัครชาวต่างชาติออกบริการนักท่องเที่ยว ลบภาพข่าวผู้ก่อการร้ายหลบหนีเข้าเชียงใหม่ พ.ต.ท.ณัฐวุฒิ โชติกาญจนวัฒน์ ผู้กำกับการสถานีตำรวจท่องเที่ยว จ.เชียงใหม่ ได้นำทีมตำรวจท่องเที่ยวและอาสาสมัครชาวต่างประเทศ ออกให้บริการแก่นักท่องเที่ยวชาวไทยและชาวต่างประเทศที่เดินทางมาร่วมงานสงกรานต์เชียงใหม่ในปีนี้ รวมทั้งได้หามาตรการในการักษาความปลอดภัยในชีวิตและทรัพย์สิน โดยได้จัดเจ้าหน้าที่ตำรวจ ออกปฏิบัติหน้าที่เพื่อป้องกันการก่ออาชญากรรม และการก่อความเดือดร้อนรำคาญที่เกิดขึ้นกับนักท่องเที่ยวในย่านประตูท่าแพ และจุดต่างๆ รอบๆ คูเมืองเชียงใหม่ พ.ต.ท.ณัฐวุฒิ กล่าวว่า กรณีที่มีหลายประเทศได้ปล่อยข่าวออกมาว่า เชียงใหม่ไม่มีความปลอดภัย มีผู้ก่อการร้ายหลบเข้ามาอยู่ในเขตพื้นที่เชียงใหม่ ซึ่งเมื่อได้ทำการตรวจสอบแล้ว พบว่าข่าวดังกล่าวไม่เป็นความจริง ดังนั้น จึงขอให้ทุกคนมั่นใจได้ว่า การท่องเที่ยวในเชียงใหม่ มีความปลอดภัย ไม่เกิดเหตุร้ายอย่างแน่นอน 
ศูนย์ข่าวภาคเหนือ -12 เม.ย.2548 ตำรวจท่องเที่ยวเชียงใหม่พาอาสาสมัครชาวต่างชาติออกบริการนักท่องเที่ยว ลบภาพข่าวผู้ก่อการร้ายหลบหนีเข้าเชียงใหม่ พ.ต.ท.ณัฐวุฒิ โชติกาญจนวัฒน์